Generalmajoren ble etterfulgt som eier av sønnen Frederik Christopher de Cicignon (1667–1719), som i 1717 solgte gården til kanselliråd Christian de Werenskiold. Han anla et parkanlegg med grotter, springvann, statuer og hengende haver. Krigsråd Hans Siewers (d. 1839) eide gården fra 1803 til 1839. Det var formodentlig han som oppførte den nye store hovedbygning i mursten, som finnes avbildet på Johan Martin Graffs prospekt fra 1826. Bygningen var i to etasjer med 16 værelser og to kjøkken.